projecte-aina/catalan_government_crawling huggingface dataset:
La 5a edició del 080 Investor Day —el Fòrum d'Inversió fash-tech de la Moda, organitzat pel 080 Barcelona Fashion i la plataforma d'inversió Seed&Click— ja té els seus finalistes: 5 en la categoria de startups tecnològiques aplicades a la moda, dins el 080 Investor Day Fash-Tech Startups, i 5 del 080 Investor Day Raising Brands, que premia marques de moda emergents.
Els finalistes participaran en el Fòrum que tindrà lloc el proper 26 de juny al Recinte Modernista de Sant Pau, en el marc de les activitats paral·leles de la 24a edició de la setmana catalana de la moda, que se celebra del 25 al 28 de juny.
L'objectiu del 080 Investor Day, un certamen d'abast internacional, és potenciar l'ecosistema de la moda de Catalunya, i en particular de Barcelona, amb projectes emprenedors d'arreu del món.
Així mateix, el fòrum vol impulsar projectes innovadors de base tecnològica en l'àmbit de la moda i dissenyadors emergents i generar sinergies amb inversors nacionals i internacionals.
Dins la categoria de Startups tecnològiques amb aplicació al món de la moda (Fash-Tech Startups), els projectes finalistes són:
De la seva banda, la categoria de Raising Brands, (marques emergents) premia dissenyadors i marques emergents catalanes amb un màxim de 4 col·leccions al mercat.
Dins aquesta categoria han participat alumnes d'escoles com ESDi, IED, BAU i LCI, entre d'altres, que han col·laborat de forma activa per promoure aquesta iniciativa.
D'entre les candidatures presentades, les finalistes són:
Els 5 finalistes de cada categoria presentaran els seus projectes el proper 26 de juny en format Elevator Pitch (5 min.) davant del jurat d'experts i de l'auditori amb inversors, entre altres.
Per tal de preparar les seves presentacions, els finalistes rebran una formació específica.
A banda del finançament que els projectes puguin aconseguir en el marc del fòrum, un jurat d'experts atorgarà un premi al millor projecte de cada categoria, que rebran un premi valorat en 100.000 euros en serveis de les empreses partners de la iniciativa: Amazon Web Services, Baker McKenzie, 4YFN, McCann World Group, Grupo Zeta i Esade Creapolis.
A més de les presentacions dels projectes finalistes, el 080 Investor Day 2019 comptarà amb un programa d'activitats al voltant de l'emprenedoria, la innovació i el finançament privat en el sector de la moda.
Entre els noms destacats que participaran en aquesta edició, destaca el degà de moda de la Parsons School of Design de Nova York, Burak Cakmak, que en la seva ponència analitzarà la responsabilitat social vinculada al medi ambient, i a problemàtiques socials i polítiques com el feminisme o l'exclusió social.
La 5a edició del 080 Investor Day també compta amb la col·laboració de l'agència per a la competitivitat de l'empresa catalana de la Generalitat, ACCIÓ, i del clúster de la MODACC, així com d'altres entitats i institucions com Barcelona Activa, Fashion United, Demium Start-Ups, Padcelona, Lasalle, Barcelona Tech City, UPF Business Shuttle, Wayra, Toulouse Business School, Esade, London College of Fashion, Plus Value, Aeban i Eban.
La cap d'àrea de moda del CCAM i project manager del 080, Marta Coca, al centre de blanc, amb els guanyadors, jurat i membres de l'associació MODAFAD.
La dissenyadora Carlota Barrera, la marca Pardo Hats by Sol Pardo, l'estilista Rebeca Sueiro i l'artista Ignasi Monreal, han estat els guanyadors de la 2a edició dels Premis MODA-FAD, que anualment atorga l'Associació per al Foment de la Moda del FAD, i que es van lliurar aquest dissabte.
La cap d'Àrea de Moda del Consorci de Comerç, Artesania i Moda (CCAM), Marta Coca, project manager del 080, va participar en l'acte de lliurament dels guardons, en representació del suport la Generalitat als joves dissenyadors i al talent emergent.
En la seva segona edició, els guardons de les quatre categories professionals han estat: Carlota Barrera en la categoria Mèrit al Disseny d'Indumentària; Sol Pardo, en la de Mèrit al Disseny de Complements; Rebeca Sueiro en la categoria Mèrit a l'Estilisme i Imatge i per a Ignacio Monreal, en la categoria Mèrit a la Comunicació Visual.
A més, la Junta de MODA-FAD farà entrega del Premi d'Honor a Pedro Rovira en reconeixement al seu caràcter creatiu i per haver posat en valor la identitat de la moda local i nacional.
El jurat ha estat format per l'estilista Ana Murillas, Charo Mora, especialista en cultura de moda i tendències; Claudia Pérez, cofundadora i dissenyadora de la firma de calçat Naguisa; Estel Vilaseca, editora de Moda; i la dissenyadora de moda Krizia Robustella.
Diverses peces i outfits dels guanyadors dels Premis MODA-FAD es poden veure fins a l'1 de setembre a l'exposició «El millor disseny de l'any», que organitza el FAD al Disseny Hub Barcelona.
La dissenyadora Krizia Robustella, al costat de la instal·lació
A pocs d'inici de la propera edició del 080 Barcelona Fashion, el certamen català de la moda escalfa motors a la Barcelona Design Week, que se celebra aquesta setmana, on va volgut ser present de la mà de la dissenyadora Krizia Robustella.
Des d'avui i fins el 20 de juny, els Jardins de Palau Robert acullen una instal·lació de la jove dissenyadora, Krizia Robustella.
Sota el lema "Fashion is a uncertain party", Robustella ha fet una proposta per reflexionar sobre el compromís entre la moda i el disseny.
Segons ha explicat, "considero que el disseny i la moda van de la mà.
No hi ha un sense l'altra, crec que per als dissenyadors que som fans la moda i creiem que és quelcom més que peces de vestir, el disseny sempre està present".
Amb total llibertat creativa, la dissenyadora ha concebut una instal·lació pensada per a un espai a l'exterior.
Amb plafons transparents, exposa diferents looks de la seva col·lecció primavera-estiu 2019.
Segons Robustella, "no volia imitar ningú, i em va semblar divertida la idea de maquinins sense persones, com ho faig a vegades al terra quan dissenyo, de manera que la gent pugui apropar-se i fins i tot, situant-se darrera del plafó, veure com els hi queda posada la peça".
Krizia Robustella presentarà la seva darrera col·lecció "Magic Orgy" en la propera edició de la passarel·la del 080 Barcelona Fashion, que tindrà lloc del 25 al 27 de juny al Recinte Modernista de Sant Pau, i el 28 de juny al port Marina Vela.
La consellera Chacón en la cloenda del Texmeeting by texfor, celebrat en el programa d'activitats paral·leles del 080
· La titular d'Empresa i Coneixement, Àngels Chacón, ha visitat aquest migdia el congrés ITMA 2019 Textile & Garment Technology Exhibition, l'esdeveniment més important a nivell mundial del sector de la maquinària tèxtil, que s'està celebrant aquest dies Fira Barcelona
La consellera, durant la seva intervenció
La consellera d'Empresa i Coneixement, Àngels Chacón, ha presidit aquest matí la cloenda del Texmeeting by TEXFOR 2019, organitzat per la Confederació de la Indústria Tèxtil (Texfor), i que és el punt de trobada de la indústria del tèxtil en el marc del 080 Barcelona Fashion.
En aquesta edició, ha tingut lloc al recinte de la fira ITMA, i sota el títol "Work intl Progress", ha analitzat la internacionalització des de diferents punts de vista; des del sentit clàssic del concepte, fins l'impacte que té la digitalització i la innovació en el nou context, la creixent importància de la sostenibilitat a nivell global i el repte que suposa la traçabilitat.
En aquest marc la consellera ha constatat que "la indústria tèxtil desfila cap a la sostenibilitat" i ha volgut remarcar que "Catalunya està envoltada d'un sector ple de professionals, que donen color, forma i vida als teixits".
La consellera ha apuntat que "avui tenim una conjunció d'astres: la celebració del 080 Barcelona Fashion, el congrés Texmeeting 2019 by Texfor, i el retorn de la vida ITMA a Barcelona, exemples de potència i de proactivitat del sector tèxtil a Catalunya".
En aquesta 7a edició, han participat a la jornada més de 150 professionals entre empresaris, dissenyadors, mitjans de comunicació i estudiants.
080 Barcelona Fashion viu el seu segon dia de desfilades amb les propostes de les firmes KILLING WEEKEND, SONIA CARRASCO, NOUS ÉTUDIONS, AUBERGIN, MANS CONCEPT & MENSWEAR, TXELL MIRAS i MENCHÉN TOMÀS, que s'han donat cita en l'històric Recinte Modernista de Sant Pau en el marc de la setmana de la moda de Barcelona.
MANS CONCEPT & MENSWEAR ha tornat amb força a 080 Barcelona Fashion per quart any consecutiu.
Aquesta vegada, amb un viatge a la capital austríaca de la mà de la seva proposta "Night in Vienna", on el dissenyador ha triat com a principals protagonistes dos tipus de teixits, la seda i l'organdí que, barrejats amb teixits clàssics com la llana, han aconseguit crear dissenys carregats de romanticisme i dramatisme.
El Consorci de Comerç, Artesania i Moda de Catalunya (CCAM) obre la convocatòria per participar al 080 Barcelona Fashion Market, que tindrà lloc del 4 al 8 de febrer a Recinte Modernista de Sant Pau.
El 080 Barcelona Fashion Market és l'espai comercial de la passarel·la, i té per objectiu facilitar la comercialització de les col·leccions de la temporada actual i anteriors.
La convocatòria d'adreça a creadors i marques de moda amb establiment operatiu a Catalunya, estatals i internacionals.
Les sol·licituds de participació es poden presentar a través de les web del Departament d'Empresa i Coneixement, CCAM i Canal Empresa.
El Clúster Català de la Moda (Modacc), en col·laboració amb el Consorci de Comerç, Artesania i Moda de Catalunya (CCAM), ha obert la convocatòria per participar a la setena edició del 080 Barcelona Showroom, l'espai comercial del certamen que se celebrarà els dies 4 i 5 de febrer de 2019 al recinte de Sant Pau.
L'objectiu d'aquesta iniciativa és reforçar la dimensió comercial internacional de la passarel·la mitjançant l'atracció de compradors i distribuïdors internacionals.
Les firmes que han participat a les passades edicions del Showroom han generat unes vendes i acords comercials propers als 2 milions d'euros per edició.
Pel que fa a la participació de les marques, la propera edició del 080 Barcelona Showroom vol comptar amb la presència de compradors nacionals i internacionals, i també amb empreses multimarca interessats a establir interaccions comercials amb els compradors que visitin el certamen.
Quant a la presència de compradors internacionals, el Showroom s'obre a la participació de diferents perfils professionals que variaran en funció de les característiques del mercat, com ara compradors de grans magatzems, cadenes d'establiments, agents comercials o distribuïdors amb potencial d'expansió.
Fotografia de les conselleres, l'alcaldessa de Barcelona i els participants d'aquesta edició
Dilluns, 4 de febrer de 2019.— Sota el claim " Undress your mind ", la consellera de la Presidència Elsa Artadi, acompanyada de la consellera d'Empresa i Coneixement, Àngels Chacón, ha donat aquest matí el tret de sortida a la 23a edició del 080 Barcelona Fashion que se celebra des d'avui i fins el proper dijous 7 de febrer al Recinte Modernista de Sant Pau.
El certamen de moda que impulsa la Generalitat, a través del Consorci de Comerç, Artesania i Moda (CCAM), aposta en aquesta edició per accentuar el seu perfil com a plataforma de moda oberta, creativa i internacional.
Entre el 23 i el 26 d'abril, el recinte de Montjuïc de Fira de Barcelona acollirà la passarel·la VBBFW 2019 on es presentaran les novetats de 36 firmes líders nacionals i internacionals amb les col·leccions que marcaran tendència al 2020 en vestits i accessoris per a núvia, nuvi, eveningwear i còctel.
La firma nord-americana Marchesa serà la protagonista de la Barcelona Bridal Night on presentarà en exclusiva mundial la seva col·lecció de la temporada primavera 2020 i una selecció de vestits de festa.
D'altra banda, VBBFW torna per segon any a donar més visibilitat i espai als nous talents que traçaran el futur de la moda bridal, organitzant la desfilada "New Talents.
El darrer dia de passarel·la coincidirà amb l'obertura del trade fair que, entre el 26 i 28 d'abril, que acollirà en el mateix emplaçament de Montjuïc les propostes de més de 400 marques, el 70% internacionals, que mostraran les últimes novetats del sector.
La 26 edició del 080 Barcelona Fashion, celebrada del 14 al 17 de setembre, ha finalitzat amb més de 100.000 visualitzacions al canal 080 TV des d'on s'han pogut seguir en primícia les propostes d'una vintena de dissenyadors i marques amb els Fashion Show Films, així com un nodrit programa de continguts de moda, produïts i en viu.
Amb aquestes emissions es completa la incorporació de continguts al canal digital del 080 Barcelona Fashion, una plataforma que a partir d'aquesta setmana apropa les últimes tendències dels dissenyadors i marques participants a un públic global.
Així mateix, en aquesta edició, el certamen ha aprofundit en l'univers creatiu de cadascun dels dissenyadors i marques, a través dels Designers DNA, peces audiovisuals en format curtmetratge documental creatiu sobre els referents conceptuals i artístics dels creadors i firmes de moda de 080.
A més dels continguts directament relacionats amb els dissenyadors, aquesta edició ha comptat en l'apartat Other Voices, amb un programa de continguts vinculat a diferents aspectes d'actualitat del món de la moda.
Fidel a la seva filosofia, 080 Barcelona Fashion referma la seva aposta pel coneixement, donant veu a experts, professionals i personalitats del sector.
A través dels Fashion Talks, s'ha comptat amb protagonistes d'excepció: Pierpaolo Piccioli, director creatiu de Valentino, al costat de l'actriu espanyola Rossy de Palma, van tenir una distesa conversa sobre la necessitat que la moda s'adapti a l moment actual per formar part de la solució.
Per la seva banda, Margherita Maccapani Missoni, recentment nomenada directora creativa de Missoni i l'escriptora i activista infantil Lisa Lovatt-Smith van parlar sobre la sostenibilitat, responsabilitat social i sobre el nou repte que afronta la dissenyadora després de tornar a l'empresa familiar.
Pel que fa a les Tech Talks, ha comptat amb experts de primer nivell al voltant de la tecnologia: "Botiga intel·ligent amb el client al centre" amb Hernán Camps Tascón, director de RobinBrick, organitzada en col·laboració amb Seed&Click; i "Digitalitzant el món de la moda: reptes i rols en la generació de continguts únics per a audiències globals", amb els influencers Inés Arroyo i Luc Loren, contingut generat per Logitech un dels patrocinador principals.
El cicle de xerrades promogut per Modaes, Business Talks, ha comptat amb el debat sobre l'impacte de la crisi del Covid-19 a la indústria: "Sostenibilitat i canvi en els patrons de consum" a càrrec de Carmen Sáez Varona, experta en sostenibilitat; "Estratègia empresarial en la nova normalitat per a la moda" a càrrec de Joan Sol, managing director de Boston Consulting Group; i "Transformació tecnològica en moda: impuls després de la Covid-19", amb David Ubis, d'Everis.
Podeu visualitzar tots els continguts d'aquesta edició a www.080barcelonafashion.cat
Des d'Artesania Catalunya hem endegat una sèrie d'iniciatives a través d' Instagram per tal de fer entrar l'artesania a les cases mentre duri el confinament i tothom pugui explorar i conèixer el món artesà a través de l'etiqueta.
Ens agradaria comptar amb vosaltres, artesans i artesanes, per ajudar-nos a divulgar l'artesania que es fa al nostre país així com posar en valor la tasca que esteu duent a terme.
Hem plantejat tres accions ben diferents perquè pugueu escollir quina s'adapta més a les vostres possibilitats.
Consisteix en programar una sèrie de vídeos en directe des dels vostres perfils a Instagram, IG Live, on ens expliqueu qui sou i mostreu el procés d'elaboració d'una peça o objecte que els usuaris d'Instagram puguin fer amb material que tinguin per casa o sigui fàcil d'aconseguir (temps màxim 1 hora).
Uns dies abans del vostre vídeo en directe publicarem el llistat de material necessari.
Les etiquetes que hauríeu de fer servir són i.
Es tracta de compartir des del vostre perfil d'Instagram un o diversos storys on mostreu el vostre taller, obres o com treballeu.
Des d' les republicarem, sempre que ens mencioneu!
També hauríeu d'utilitzar les etiquetes i.
Consisteix en enviar-nos una o vàries fotografies d'aquella peça elaborada per vosaltres de la qual us sentiu més orgullosos/es.
Acompanyant a la imatge ens hauríeu de fer arribar un breu text que inclogui: el material, la tècnica, nom de la peça (si en té) i el motiu pel qual té un especial valor per vosaltres.
Si teniu perfil a Instagram també l'hauríeu d'indicar per poder-vos mencionar, si no en teniu, indiqueu el nom pel qual us doneu a conèixer com a artesans, creatius o makers.
Així doncs us animem a participar en algun d'aquests reptes tot enviant les vostres propostes al correu electrònic [EMAIL].
Entre tots farem més visible l'artesania i els nostres artesans/es a les xarxes socials.
Responsable: CONSORCI DE COMERÇ, ARTESANIA I MODA; Finalitats: a) Suport als dissenyadors de moda, gestió d'incentius i organització d'actes públics b) Fomentar l'artesania catalana, gestionar incentius i finançament i l'organització d'actes públics c) Impulsar les accions i desenvolupament del comerç d) L'enviament d'informació dels sectors del comerç, l'artesania i la moda, inclòs per correu electrònic i altres mitjans de comunicació electrònica equivalents, sobre serveis i esdeveniments relacionats amb les finalitats anteriors.
Legitimació: La base legal per al tractament de les seves dades és l'obtenció de la seva autorització.
Destinataris: Administració tributaria, intervenció General de la Generalitat, Sindicatura de Comptes, altres organitzacions de l'Administració Pública i entitats bancàries, si s'escau.; Drets: Te dret a accedir, rectificar i suprimir les dades, així com altres drets, com s'explica a la informació addicional.
Informació addicional: Pot consultar la informació addicional i detallada sobre Protecció de Dades a la nostra pàgina web: www.ccam.gencat.cat.
Dins el programa "Comerç Futur", aquestes jornades s'emmarquen en la voluntat del govern català, a través de la Direcció General de Comerç, de professionalitzar i modernitzar el sector del comerç tradicional a Catalunya, amb la voluntat de fer-lo competitiu en un mercat cada cop més globalitzat, conscients de l'important paper del comerç urbà en el model comercial català.
Aquí trobareu les properes jornades previstes i les que s'han dut a terme fins ara.
L'Autodiagnosi TIC és una eina que la Direcció general de Comerç posa a l'abast de tothom amb l'objectiu que, d'una manera ràpida, senzilla i àgil, es pugui identificar l'estat de maduresa digital del negoci i que esdevindrà el punt de partida per al programa de la Transformació Digital del Comerç.
Amb la resposta d'unes preguntes, automàticament es donarà un informe personalitzat amb l'anàlisi de l'estratègia digital i diferents recomanacions en els àmbits de la presència a internet, xarxes socials, comerç electrònic, màrqueting digital i digitalització de l'establiment.
Amb l'objectiu d'apropar a la ciutadania a la 2a edició de la Setmana del Comerç, s'ha creat el web app www.setmanadelcomerc.cat.
En ella s'hi poden trobar els programes de les jornades i inscriure-s'hi, així com totes les activitats que organitzen les associacions de comerciants arreu del territori Aquestes activitats estan geolocalitzades en un mapa i es poden cercar per població, per data o per paraula clau.
La plataforma de reflexió dels principals reptes que afronta el sector.
Alfons Cornella ens donarà seva visió del comerç amb "Radical Retail" a la presentació dels actes de la 3a Setmana del Comerç
3 experts europeus ens parlaran sobre la implantació del BID's al Regne Unit i Alemanya.
Com reinventem les botigues per vendre en un futur?
Coneix les novetats de Pinterest, Instagram i G Suite per al teu negoci
Vine, toca, experimenta i descobreix tot el que les noves tecnologies poden aportar al teu negoci!
Més de 50 entitats comercials al territori ja han programat activitats promocionals durant la Setmana del Comerç.
D'acord amb el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE, i amb la llei orgànica en matèria de protecció de dades de caràcter personal, les dades seran incorporades al tractament Comunicacions, del qual és responsable el Consorci de Comerç, Artesania i Moda de Catalunya.
La finalitat del tractament és la és la comunicació d'informació relativa a l'actuació del Consorci en els àmbits del comerç, els serveis, l'artesania i la moda, com també l'organització d'actes públics, jornades, cursos o conferències i altres activitats que organitzi o en les quals participi.
Podeu exercir el dret a sol·licitar al responsable del tractament l'accés a les vostres dades personals, a rectificar-les o a suprimir-les, a limitar-ne el tractament o a oposar-s'hi, així com el dret a la portabilitat de les dades, mitjançant escrit dirigit a: Direcció del Consorci de Comerç, Artesania i Moda de Catalunya, carrer Puig i Xoriguer, 11-13, 3a planta, 08004 Barcelona, tel. 93.484.99.99, [EMAIL]
La Fira Remeiart està dedicada íntegrament a les herbes remeieres i a tots els productes que es poden crear amb elles.
Es tracta d'una fira pensada per viure-la plenament, per gaudir passejant tot olorant sabons, gaudint de l'artesania feta amb herbes, tastant licors o menges fetes amb herbes o gaudint de la saviesa d'aquells que elaboren preparats per a la salut i el benestar.
Però també és una fira per aprendre.
En el programa trobareu un ampli ventall de xerrades, tallers i activitats diverses que us ajudaran a passar tot el dia amb nosaltres.
Hi ha una oferta variada de tallers per grans i petits, una zona de pícnic amb servei de bar.
La Fira compta amb un trenet d'accés al recinte del Castell.
Ajuntament de Santa Margarida i els Monjos
Castell de Penyafort a Santa Margarida i els Monjos
08730 Santa Margarida i els Monjos
Manzaning és una app pensada per al comerç de proximitat.
A Barcelona, mig miler de botigues es beneficien dels seus serveis.
El pagament es realitza a través de l'aplicació i el lliurament a domicili és molt ràpid.
Amb Manzaning, la venda online és molt fàcil: l'alta és ràpida i gratuïta.
En pocs minuts l'establiment apareix en el mapa virtual per començar a atendre els xats i trucades dels clients, assessorar-los i recomanar-los el vostre millor producte, i Manzaning s'encarrega de la resta.
Onair Shopping és una aplicació per a les geolocalització de productes a les botigues físiques i apropar els compradors al comerç amb l'objectiu d'incrementar el tràfic cap a l'establiment.
A través d'un repositori de productes de les botigues associades, el consumidor pot accedir a preus, disponibilitat i alertes, entre altres opcions.
Pel que fa a les opcions dins de l'establiment, permet obtenir informació addicional del producte, així com de les característiques de la seva composició, guardar-ho a la llista o compartir-ho a les xarxes socials.
Un dels grans objectius de la Setmana del Comerç és donar visibilitat a la feina realitzada per les entitats i associacions del territori.
Hem comptat un cop més amb la complicitat i suport de les entitats i associacions: a data d'avui ja s'han inscrit més de 50 activitats arreu del territori, organitzades per més de 40 entitats i associacions.
Cada una de les actuacions s'identificarà amb globus promocionals - 45.000 globus en total-.
A dia d'avui són moltes les empreses catalanes que ens ofereixen bones solucions per digitalitzar les nostres botigues, però les heu vist mai en acció?
L' Espai Endesa (C/ Roger de Flor, 48) acollirà l'última jornada Comerç Increïble de la Setmana del Comerç on comptarem amb l'espai Retail TechNetworking.
Es crearan 16 botigues fictícies en les quals les empreses proveïdores exposaran in situ totes les solucions que ens ofereixen.
Vine, toca, experimenta i descobreix tot el que les noves tecnologies poden aportar al teu negoci!